Pruca

Pruca (tudësch: Waidbruck, talian: Ponte Gardena) ie n chemun talian de Südtirol. Cun na populazion de  abitanc ai  iel l mënder chemun de Südtirol per abitanc y cun na spersa de  km² iel l terzo mënder chemun de Südtirol per spersa, do Kuens y Kurtinig.
Pruca ie al scumenciamënt de la valeda de Gherdëina, ulache l Derjon rua tl Isarch. Da Pruca pea via la streda SS242 per Gherdëina, che va al scumenciamënt tres n tuel scialdi strënt.

Geografia
Pruca ie n pitl luech y l mënder chemun te la Val dl Isarch. Pra la stazion de Pruca-Laion, che ie sun la trata Verona-Prëner, se fërma ferates regiuneles che porta al Prëner y a Bulsan o Maran. 
Pruca cunfina cun i chemuns de Ciastel, Perbian y Laion.

Storia
Ntëur al 1173 ie stata frabicheda la Trostburg sëura Pruca. Bel ntlëuta fova Pruca n luech ulache passova y paussova n grum de viagiadëures y pelegrins. L chemun de al didancuei tucova n iede pra l chemun de Ciastel y la Trostburg fova la sënta de i seniëures de Olaneres.

Da la tores de la Trostburg ie stata metù tl 13ejim secul n puent sëura l Isarch. Te la funtanes iel da abiné la definizion pons sive callis qui dicitur Waidepruk tl 1264 y hof ze Waidepruk tl urbar dl grof Meinhard II. tl 1288.Franz Huter: Zur Frage der Gemeindebildung in Tirol. In: Die Anfänge der Landgemeinde und ihr Wesen. Band 1 (Vorträge und Forschungen 7). Sigmaringen: Thorbecke 1964, S. 223–235, hiuer S. 226  (Digitalisat).
Pruca ie perchël un di puec luesc te Südtirol che ne ie nia nasciù tres luesc da paur.

Ai 4 de novëmber 1809 fovel stat n cumbat a Pruca, daujin al puent Starzer, danter i cumbatënc per la libertà tiroleja y i saudeies franzëusc sota l cumand dl generel Peyri. I franzëusc ova perdù zirca 400 saudeies y i tirolesc ova daldò dat fuech al puent y l ova desdrù. N depënt de chësta batalia dl depenjadëur de Viena Balthasar Wiegand dal tl Zeughaus des Tiroler Landeskundlichen Museums a Dispruch.Edgar Moroder: Tirol 1809 in Ladinien, insbesondere in Gröden. Ein Beitrag zum Tiroler Gedenkjahr 2009 aus Ladinien. Selbstverlag, St. Ulrich in Gröden 2009.

Permò tl 19ejim secul ova l luech inò giatà plu mpurtanza tres l frabiché de la ferata dl Prëner y dl stradon de Gherdëina. La stazion de Pruca fova deventeda na stazion de la ferta scialdi mpurtanta te la Val dl Isarch.

Tl 1938 ova l guviern fascista frabicà dan l mplant idroeletrich de Perbian na statua de Mussolini sun n ciaval cun la scrita Al Genio del Fascismo (al genie dl fascism)Giornale Luce dl 4/1/1939: film sun l mplant idroelectrich de Perbian.. Te la nuet dai 30 ai 31 de jené 1961 ova chëi dl Befreiungsausschuss Südtirol fat sauté te l'aria chësc monumënt.Bild des „Aluminium-Duce“ (1961 vom BAS zerstört) in der italienischsprachigen Wikipedia

Cumenanza
Svilup de la populazion

Referënzes

Categoria:Comuns dla provinzia de Bulsan

Categoria:Comuns dl Trentin-Südtirol